
PËR DISA SHTESA DHE NDRYSHIME NË UDHËZIMIN NR. 9, DATË 15.9.2010 “PËR RREGULLAT THEMELORE NË LIDHJE ME MBROJTJEN E TË DHËNAVE PERSONALE NË MEDIAN E SHKRUAR, VIZIVE DHE AUDIOVIZIVE”

Në mbështetje të shkronjës “c” të pikës 1 të nenit 30 dhe të shkronjës “ç” të pikës 1 të nenit 31 të ligjit nr. 9887, datë 10.3.2008 “Për mbrojtjen e të dhënave personale”, të ndryshuar,

UDHËZOJ:

Në udhëzimin nr. 9, datë 15.9.2010 “Për rregullat themelore në lidhje me mbrojtjen e të dhënave personale në median e shkruar, vizive dhe audiovizive”, bëhen shtesa dhe ndryshimet si vijojnë:
1. Pas titullit të ligjit nr. 9887, datë 10.3.2008 “Për mbrojtjen e të dhënave personale” shtohet togfjalëshi “të ndryshuar”.
2. Në kreun I, përmbajtja e pikës 1 ndryshohet si vijon:
a) Fjalia e parë ndryshohet si vijon:
“Qëllimi i këtij udhëzimi është përcaktimi i rregullave për të gjithë kontrolluesit publikë dhe privatë, të medias së shkruar, vizive dhe audiovizive në përpunimin e të dhënave personale të shtetasve.” 
b) Shkronjat “a”, “b”, dhe “c” hiqen.
3. Në kreun I, përmbajtja e pikës 2 ndryshohet si vijon:
“Kushdo që përpunon të dhëna personale vetëm për qëllime gazetarie, letrare ose artistike, së pari respekton të drejtën e individit për të mbrojtur të dhënat personale të tij.”
4. Në përmbajtje të udhëzimit termi “fëmijët” zëvendësohet me termin “të miturit”.
 5. Në kreun VII, përmbajtja e pikës 1 ndryshohet si vijon:
“Të dhënat sensitive mund të përpunohen nga gazetarët vetëm kur kanë marrë pëlqimin nga subjektet, të cilat mund të revokohen në çdo çast.”
6. Në kreun IX, përmbajtja e pikës 2 hiqet.
7. Në kreun X , përmbajtja e pikës 2 ndryshohet si vijon:
“Moszbatimi i kërkesave të këtij udhëzimi, përbën shkelje të ligjit “Për mbrojtjen e të dhënave personale” dhe dënohet me gjobë nga 10.000 deri në 500.000 lekë”.
Ky udhëzim hyn në fuqi menjëherë dhe botohet në Fletoren Zyrtare.

